MUNICIPIUL  SATU MARE
Direcția Patrimoniu
Serviciul Patrimoniu, Concesionări, Închirieri

Direcția economică

Nr. 47632/18.08.2026 
În temeiul prevederilor art. 136 alin. (8) lit. b) din OUG nr. 57/2019              privind Codul administrativ, cu modificările și completările ulterioare, Serviciul Patrimoniu Concesionări Închirieri și Directorul executiv al Direcției Economice, formulează următorul:
RAPORT DE SPECIALITATE

la proiectul de hotărâre

privind însușirea și aprobarea documentației cu propunerea de dezlipire a   imobilului - teren înscris în  CF nr. 7658 Satu Mare sub nr. top 6928/52b și vânzarea suprafeței de 817 mp rezultată în urma dezlipirii

Prin prezentul proiect de hotărâre se supune spre dezbatere și aprobare Consiliului Local al Municipiului Satu Mare, însușirea și aprobarea documentației cadastrale privind propunerea de dezlipire a imobilului – teren situat în intravilanul municipiului Satu Mare, înscris în CF nr. 7658 Satu Mare sub nr. top 6928/52b, în suprafață totală de 888 mp, precum și aprobarea vânzării suprafeței de 817 mp, rezultată în urma dezlipirii, aferentă casei situată pe strada Curtuiuș IV nr. 2.

Cumpărarea terenului este solicitată de către numiții Gingász Agnes, Gingász Levente și Roas Andrea - Brigitta, proprietarii casei amplasată pe acest teren, prin cererea înregistrată la Primăria Municipiului Satu Mare sub nr. 724/10.01.2025.
În susținerea cererii petenții au depus documentația cadastrală intitulată “Plan                  de amplasament și delimitare a imobilului cu propunerea de dezlipire”, vizată de O.C.P.I. Satu Mare sub nr. 61969/09.08.2024 și întocmită de persoană fizică autorizată A.N.C.P.I. Mesaros Adrian – Florin, prin care s-a procedat la dezlipirea terenului în suprafață de 888 mp, înscris în CF nr. 7658 Satu Mare sub nr. top 6928/52b și identificarea a două loturi distincte, după cum urmează:  
•
Lotul 1 – nr. cadastral 191036, reprezentând teren în suprafață de 817 mp,                   pe care sunt edificate construcțiile extratabulare ale petenților, reprezentând o casă de locuit C1 și o anexă C2, cu regimul de înălțime P, situate pe str. Curtuiuș IV nr. 2;

•
Lotul 2 – nr. top 6928/52b, reprezentând teren în suprafață de 71 mp, care va rămâne în proprietatea privată a Statului Român.

Din memoriul tehnic privind situația juridică a imobilului, întocmit de                  persoană fizică autorizată A.N.C.P.I. Mesaros Adrian – Florin, reiese faptul că parcela de teren identificată sub nr. cadastral 191036 în suprafață de 817 mp,                   este împrejmuită. 
Potrivit înscrierilor din extrasul de CF nr. 7658 Satu Mare sub nr. top 6928/52b  terenul în suprafață de 888 mp se află în proprietatea privată a Statului Român. 

În conformitate cu certificatul emis de Compartimentul GIS, înregistrat sub                       nr. 46227/10.08.2026, terenul înscris în CF nr. 7658 Satu Mare sub nr. top 6928/52b se află în intravilanul municipiului Satu Mare, iar conform certificatului înregistrat sub nr. 46237/10.08.2026, este situat pe strada Curtuiuș IV.

Conform antecontractului de vânzare - cumpărare nr. 4915/1993 încheiat                  în fața av. Hervati Eva, numitul Gingász Attila, a dobândit dreptul de proprietate asupra imobilului-casă și teren aferent, situat în Satu Mare, pe str. Curtuiuș IV nr. 2.
Din certificatul de moștenitor nr. 132/28.07.2026, reiese faptul că în urma defunctului Gingász Attila, au dobândit calitatea de moștenitori, următoarele persoane: Gingász Agnes, în cotă de 2/8 părți, Gingász Levente, în cotă de 3/8 părți și Roas Andrea - Brigitta, în cotă de 3/8 părți.

Din certificatul de atestare fiscală pentru persoane fizice, emis de Direcția de Impozite și Taxe Locale Satu Mare sub nr. 215783/11.08.2026, reiese faptul că numiții Gingász Agnes, Gingász Levente și Roas Andrea - Brigitta, figurează în evidențele fiscale cu o clădire rezidențială și o anexă edificate în anul 1980 și dobândite  în anul 1993.
Conform verificărilor pe orto fotoplan reiese faptul că construcțiile figurează ca fiind edificate înainte de anul 2001.
Potrivit prevederilor art. 37 din Legea cadastrului și a publicității imobiliare   nr. 7/1996, republicată, cu modificările și completările ulterioare, construcțiile  care sunt edificate înainte de 1 august 2001, se intabulează în baza certificatului de atestare fiscală și a documentației cadastrale.
După verificarea evidențelor din punct de vedere a legilor proprietății,                   s-a constatat faptul că imobilul în cauză nu a făcut obiectul unor cereri de revendicare în temeiul Legii nr. 10/2001 și nu figurează ca fiind solicitat în temeiul legilor fondului funciar și prin urmare poate face obiectul vânzării în baza                  prevederilor legale.
Din punct de vedere juridic, nu a fost identificată existența vreunui litigiu aflat pe rolul instanțelor judecătorești având ca obiect terenul vizat de prezentul proiect de hotărâre.
În urma verificărilor topografice rezultă faptul că documentația cadastrală este întocmită cu respectarea legislației în vigoare.
Documentația a fost completată cu declarații pe proprie răspundere prin care petenții își dau acordul cu privire la cumpărarea terenului în conformitate cu prevederile art. 364 din O.U.G. nr. 57/20019 privind Codul administrativ, cu modificările și completările ulterioare și declară că nu au cunoștință de existența vreunui litigiu pe rolul instanțelor de judecată privind imobilul în cauză.
În vederea înscrierii în cartea funciară a construcțiilor amplasate pe terenul în cauză este necesară reglementarea situației juridice a acestuia, motiv pentru care petenții au depus cererea de cumpărare a unei cote părți de teren necesară intabulării construcțiilor deținute în proprietate extratabulară.
Prin urmare, se propune vânzarea, în cote-părți, a terenului în suprafață                        de 817 mp, identificat sub nr. cadastral 191036, în favoarea solicitanților, conform cu cotele-părți dobândite pe cale succesorală, astfel:
- cota de  205/817 părți teren, în favoarea numitei Gingász Agnes
        - cota de  306/817 părți teren, în favoarea numitului Gingász Levente, 

- cota de  306/817 părți teren, în favoarea numitei Roas Andrea – Brigitta.

Conform adresei SC KONCRET SRL prin expert evaluator atestat ANEVAR ing. Pop Dorina, înregistrată la instituția noastră sub nr. 11794/24.02.2025, prețurile de vânzare și închiriere a terenurilor din domeniul privat al municipiului Satu Mare, nu au suferit modificări radicale față de cele cuprinse în raportul de evaluare aprobat prin HCL Satu Mare  nr. 155/28.04.2022.
Astfel prețul stabilit în vederea vânzării terenului în suprafață de 817 mp, este de 14.706 lei, calculat conform prețurilor prevăzute în raportul de evaluare terenuri cu categoria de folosință „curți - construcții”, situate pe strada Curtuiuș IV, care constituie Anexa 1 din Hotărârea Consiliului Local Satu Mare nr. 155/28.04.2022, după cum urmează:
- prețul de 3.690 lei, pentru terenul în suprafață de 205 mp, în favoarea numitei Gingász Agnes,

- prețul de 5.508 lei, pentru terenul în suprafață de 306 mp, în favoarea numitului Gingász Levente, 
- prețul de 5.508 lei, pentru terenul în suprafață de 306 mp, în favoarea numitei Roas Andrea – Brigitta.
Date fiind considerentele de mai sus, s-a concluzionat faptul că sunt îndeplinite prevederile art. 364 din Codul administrativ, aprobat prin O.U.G. nr. 57/2019, cu modificările și completările ulterioare.
Față de cele expuse mai sus, raportat la  prevederile art. 129 alin. (2) lit. c) coroborat cu alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții în administrarea domeniului privat al Municipiului și  hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

